Document ID: /fineweb-2-swissfilter-quality_10-filterrobots/filtered/02038.jsonl.gz/6442

Ils separatists pro-russ vulan salvar las armas grevas
- Glindesdi, 16.2.2015, 17:45
Ils separatists pro-russ retiran las armas grevas sulet sche l'armada ucranaisa fa il medem.
Ils rebels pro-russ en l'Ucraina retiran las armas grevas ord l'ost dal pajais sulet sche las truppas da la regenza fan era quai, quai ha il manader dals rebels Denis Puschilin ditg envers l’agentura da novitads russa Interfax.
El haja uschia reagì sin l'annunzia dal militar ucranais da betg vulair retrair las armas perquai ch'ils separatists hajan rut la pausa da cumbat. La cunvegna da Minsk prevesa da retrair las armas grevas il pli tard dus dis suenter che la pausa da cumbat è en vigur.
(RR novitads 15:00)